### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har på mødet i marts 2022 godkendt kommissorium for Uddannelsesrådet. Det indebærer, at der skal udpeges tre kommunalbestyrelsesmedlemmer til at sidde i rådet i perioden 2022-2025. Kommunalbestyrelsen har besluttet, at der skal udpeges ét medlem fra Børn- og Familieudvalget, ét medlem fra Unge- og Beskæftigelsesudvalget og ét medlem fra Økonomiudvalget.

## Indstillinger

Direktøren indstiller, at

1. udvalgene hver udpeger et medlem til uddannelsesrådet
2. Kommunalbestyrelsen godkender medlemmerne

## Behandling

Børn- og Familieudvalget, Unge- og Beskæftigelsesudvalget, Økonomiudvalget, Kommunalbestyrelsen.

## Sagsfremstilling

Uddannelsesrådet er nedsat som et § 17 stk. 4 udvalg. Det betyder, at der er tale om et udvalg, som er nedsat til at varetage en særlig opgave og fungere som et rådgivende eller forberedende udvalg for Kommunalbestyrelsen samt øvrige stående udvalg. Uddannelsesrådet skal være et bredt og repræsentativt dialog- og samarbejdsforum til koordinering af initiativer mellem parterne. Eksempelvis kan rådet drøfte uddannelsesområdet på tværs af aktørerne og kvalificere politiske beslutninger omkring uddannelse.

Uddannelsesrådet består af en bred række aktører fra blandt andet det politiske system, erhvervslivet, folkeskole- og uddannelsesområdet. Børn- og Familieudvalget, Unge- og Beskæftigelsesudvalget og Økonomiudvalget skal hver udpege et medlem. De øvrige organisationer indstiller, hvem de ønsker skal repræsentere dem i rådet, og herefter skal Kommunalbestyrelsen godkende repræsentanterne.

Uddannelsesrådet mødes som udgangspunkt fire gange årligt. Det første møde forventes afholdt i august.

Kommissoriet for Uddannelsesrådet, der blev vedtaget af Kommunalbestyrelsen på mødet i marts 2022, er vedlagt sagen.

## Økonomiske konsekvenser

Ingen.

### Sagens forløb

04-05-2022 Unge- og Beskæftigelsesudvalget
Anbefales, at Sussanne Jessen udpeges.
04-05-2022 Børn- og Familieudvalget

Børn- og Familieudvalget indstiller udvalgsformand Isabella Lind til Uddannelsesrådet.

18-05-2022 Økonomiudvalget

Unge- og Beskæftigelsesudvalgets og Børn- og Familieudvalgets indstillinger anbefales.

Økonomiudvalget anbefaler Ørni Nielsen til Uddannelsesrådet.